भक्ति के सुर से मनोरम हुआ नजारा
भास्कर संवाददाता. उ\\\'जैन. गुजरात के भजन गायक हेमंत चौहान की भजन संध्या रविवार कालिदास अकादमी संकुल हॉल में हुई। उनके स्वरबद्ध गीतों पर संपूर्ण संकुल हॉल में मनोरम नजारा छा गया। श्रोताओं की आंखों में भक्तिकी चमक उतर आईं और जुबां पर सुर से सुर मिलाते गीत। हेमंत चौहान ने शुरुआत ‘श्री गणपति तुम रख लो मेरी लाज...’ भजन से की। इसके बाद शंभूपुरी महाराज द्वारा रचित तांडव भजन ‘भोले महाराज आज तांडव नाचे..’ ‘मंगल नाम मनोहर सुंदर शंकर-शंकर..’, ‘तू तो काली रे कल्याणी रे मां..’ कई भजन सुनाए। श्री ज्ञानदेवी एजुकेशनल एंड सोशल वेलफेयर सोसायटी द्वारा आयोजित भजन संख्या में संगत घनश्याम वाखिया ने की। मप्र पर्यटन विकास निगम के अध्यक्ष मोहन यादव, पद्मश्री प्रहलाद टिपानिया मुख्य रूप से शामिल हुए। स्वागत सोसायटी की अध्यक्ष आशा निगम, अभिषेक निगम, संतोष शुक्ला ने किया। संचालन दिनेश दिग्गज ने किया। इस दौरान पुस्तक ‘धरोहर’ का विमोचन भी किया गया।
hin_Deva hin_Deva